2001/611/EY: Komission päätös, tehty 20 päivänä heinäkuuta 2001, päätöksen 92/160/ETY muuttamisesta Meksikon alueellistamisen osalta, päätösten 92/260/ETY, 93/195/ETY, 93/196/ETY ja 93/197/ETY muuttamisesta Meksikosta tapahtuvan hevoseläinten tuonnin osalta sekä päätösten 95/392/EY ja 96/486/EY kumoamisesta (ETA:n kannalta merkityksellinen teksti) (tiedoksiannettu numerolla K(2001) 2214)



Virallinen lehti nro L 214 , 08/08/2001 s. 0049 - 0050



Komission päätös, tehty 20 päivänä heinäkuuta 2001, päätöksen 92/160/ETY muuttamisesta Meksikon alueellistamisen osalta, päätösten 92/260/ETY, 93/195/ETY, 93/196/ETY ja 93/197/ETY muuttamisesta Meksikosta tapahtuvan hevoseläinten tuonnin osalta sekä päätösten 95/392/EY ja 96/486/EY kumoamisesta (tiedoksiannettu numerolla K(2001) 2214) (ETA:n kannalta merkityksellinen teksti) (2001/611/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna komission päätöksellä 2001/298/EY(2), ja erityisesti sen 13 artiklan 2 kohdan a alakohdan ja 19 artiklan i luetelmakohdan, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(3), sellaisena kuin se on viimeksi muutettuna direktiivillä 96/43/EY(4), ja erityisesti sen 18 artiklan, sekä katsoo seuraavaa: (1) Komission päätöksessä 92/160/ETY(5), sellaisena kuin se on viimeksi muutettuna päätöksellä 2001/27/EY(6), vahvistetaan tiettyjen kolmansien maiden aluejako hevoseläinten tuonnissa. (2) Komission päätöksessä 92/260/ETY(7), sellaisena kuin se on viimeksi muutettuna päätöksellä 2001/117/EY(8), säädetään eläinten terveysvaatimuksista ja eläinlääkärintodistuksista rekisteröityjen hevosten tilapäisessä tuonnissa. (3) Komission päätöksessä 93/195/ETY(9), sellaisena kuin se on viimeksi muutettuna päätöksellä 2001/610/EY(10), säädetään eläinten terveysvaatimuksista ja eläinlääkärintodistuksista rekisteröityjen hevosten jälleentuonnissa tilapäisen maastaviennin jälkeen. (4) Komission päätöksessä 93/196/ETY(11), sellaisena kuin se on viimeksi muutettuna päätöksellä 2001/117/EY, säädetään eläinten terveysvaatimuksista ja eläinlääkärintodistuksista teurashevosten tuonnissa. (5) Komission päätöksessä 93/197/ETY(12), sellaisena kuin se on viimeksi muutettuna päätöksellä 2001/117/EY, säädetään eläinten terveysvaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa. (6) Komission päätöksessä 95/392/EY(13) säädetään Meksikossa esiintyvää astumatautia koskevista suojatoimenpiteistä. (7) Komission päätöksessä 96/486/EY(14) säädetään venezuelalaista enkefalomyeliittiä koskevista suojatoimenpiteistä. (8) Meksikossa ei ole todettu venezuelalaisen enkefalomyeliitin tapauksia yli kahteen vuoteen, ja äskettäin Meksikossa tehty tarkastuskäynti vahvisti hevoseläinten terveystilanteen olevan tyydyttävä. Tarkastusraportissa suositellaan kuitenkin yhteisöön tuontia koskevana lisävarotoimenpiteenä Meksikon kahden eteläisimmän osavaltion, Chiapasin ja Oaxacan, erottamista omaksi alueekseen. Koska näistä osavaltioista tulee teurashevosia, vaikuttaa suotavalta kieltää teurashevosten tuonti Meksikosta yhteisöön. (9) Hevoseläinten tuonnin sallimiseksi Meksikosta on tarpeen vahvistaa Meksikon aluejako muuttamalla päätöksen 92/160/ETY liite, mukauttaa eläinten terveysvaatimuksia muuttamalla päätökset 92/260/ETY, 93/195/ETY, 93/196/ETY ja 93/197/ETY vastaavasti sekä kumota päätökset 95/392/EY ja 96/486/EY. (10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 92/160/ETY liitteeseen ISO-koodin mukaisessa järjestyksessä seuraava: "Meksiko - Koko alue Chiapasin ja Oaxacan osavaltioita lukuun ottamatta." 2 artikla Muutetaan päätös 92/260/ETY seuraavasti: 1. Korvataan kolmansien maiden luettelo liitteessä I olevassa D ryhmässä seuraavasti: "Argentiina (AR), Barbados (BB), Bermuda (BM), Bolivia (BO), Brasilia (1) (BR), Chile (CL), Kuuba (CU), Jamaika (JM), Meksiko (1) (MX), Paraguay (PY) ja Uruguay (UY)". 2. Korvataan terveystodistuksen otsake liitteessä II olevassa D ryhmässä seuraavasti: "TERVEYSTODISTUS rekisteröityjen hevosten tilapäiseen tuontiin yhteisön alueelle alle yhdeksänkymmenen päivän ajaksi Argentiinasta, Barbadoksesta, Bermudasta, Boliviasta, Brasiliasta (1), Chilestä, Kuubasta, Jamaikasta, Meksikosta (1), Paraguaysta ja Uruguaysta". 3 artikla Muutetaan päätös 93/195/ETY seuraavasti: 1. Korvataan kolmansien maiden luettelo liitteessä I olevassa D ryhmässä seuraavasti: "Argentiina (AR), Barbados (BB), Bermuda (BM), Bolivia (BO), Brasilia (1) (BR), Chile (CL), Kolumbia (1) (CO), Costa Rica (1) (CR), Kuuba (CU), Jamaika (JM), Meksiko (1) (MX), Peru (1) (PE), Paraguay (PY), Uruguay (UY) ja Venezuela (1) (VE)". 2. Korvataan maiden luettelo terveystodistuksen otsakkeessa liitteessä II olevassa D ryhmässä seuraavasti: "Argentiina, Barbados, Bermuda, Bolivia, Brasilia (1), Chile, Kolumbia (1), Costa Rica (1), Kuuba, Jamaika, Meksiko (1), Peru (1), Paraguay, Uruguay ja Venezuela". 4 artikla Poistetaan Meksiko päätöksen 93/196/ETY liitteessä II olevan 3 alaviitteen D ryhmän kolmansien maiden luettelosta. 5 artikla Muutetaan päätös 93/197/ETY seuraavasti: 1. Korvataan kolmansien maiden luettelo liitteessä I olevassa D ryhmässä seuraavasti: "Argentiina (AR), Barbados (2) (BB), Bermuda (2) (BM), Bolivia (2) (BO), Brasilia (1) (BR), Chile (CL), Kuuba (2) (CU), Jamaika (2) (JM), Meksiko (1) (MX), Paraguay (PY) ja Uruguay (UY)". 2. Korvataan terveystodistuksen otsake liitteessä II olevassa D ryhmässä seuraavasti: "TERVEYSTODISTUS rekisteröityjen hevosten tuonnissa yhteisön alueelle Barbadoksesta, Bermudasta, Boliviasta, Kuubasta ja Jamaikasta sekä rekisteröityjen hevoseläinten ja jalostukseen ja tuotantoon tarkoitettujen hevoseläinten tuonnissa yhteisön alueelle Argentiinasta, Brasiliasta (1), Chilestä, Meksikosta (1), Paraguaysta ja Uruguaysta". 6 artikla Kumotaan päätökset 95/392/EY ja 96/486/EY. 7 artikla Tämä päätös on osoitettu kaikille jäsenvaltioille. Tehty Brysselissä 20 päivänä heinäkuuta 2001. Komission puolesta David Byrne Komission jäsen (1) EYVL L 224, 18.8.1990, s. 42. (2) EYVL L 102, 12.4.2001, s. 63. (3) EYVL L 268, 24.9.1991, s. 56. (4) EYVL L 162, 1.7.1996, s. 1. (5) EYVL L 71, 18.3.1992, s. 27. (6) EYVL L 6, 11.1.2001, s. 20. (7) EYVL L 130, 15.5.1992, s. 67. (8) EYVL L 43, 14.2.2001, s. 38. (9) EYVL L 86, 6.4.1993, s. 1. (10) Ks. tämän virallisen lehden sivu 45. (11) EYVL L 86, 6.4.1993, s. 7. (12) EYVL L 86, 6.4.1993, s. 16. (13) EYVL L 234, 3.10.1995, s. 44. (14) EYVL L 198, 8.8.1996, s. 49.